
Grozījumi Ministru kabineta 2021. gada 1. aprīļa noteikumos Nr. 199 "Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi"
Izdoti saskaņā ar Veterinārmedicīnas likuma
35. panta trešo daļu un 38. panta trešo daļu
· Izdarīt Ministru kabineta 2021. gada 1. aprīļa noteikumos Nr. 199 "Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi" (Latvijas Vēstnesis, 2021, 66. nr.) šādus grozījumus:
· 1. Izteikt 10. punktu šādā redakcijā:
· "10. Zaudējumus par noslēguma dezinfekciju kompensē 80 procentu apmērā no šo noteikumu 10.1 punktā minētajām attiecināmām izmaksām, bet ne vairāk kā 4,27 euro uz 1m2 no dzīvnieku novietnes grīdas vai akvakultūras audzētavas baseina platības."
· 2. Papildināt ar 10.1 punktu šādā redakcijā:
· "10.1 Uz noslēguma dezinfekciju attiecināmās izmaksas ir par:
· 10.11. tīrīšanas, mazgāšanas un dezinfekcijas līdzekļu iegādi, kas nepieciešami tīrīšanas, mazgāšanas un dezinfekcijas darbībām;
· 10.12. personālam izmaksāto darba samaksu par laika posmu, kas saistīts tikai ar tīrīšanas, mazgāšanas un dezinfekcijas darbībām;
· 10.13. materiālu iegādi, kas nepieciešami tīrīšanas, mazgāšanas un dezinfekcijas darbībām;
· 10.14. tīrīšanas, mazgāšanas un dezinfekcijas darbībām patērētiem energoresursiem;
· 10.15. aprīkojuma (iekārtu) nomu vai iegādi, kas nepieciešams tīrīšanas, mazgāšanas un dezinfekcijas darbībām, kas nepārsniedz 10 % no šo noteikumu 10.11., 10.12., 10.13. un 10.14. apakšpunktā noteikto izmaksu kopējās summas;
· 10.16. līgumā minēto summu, ja noslēguma dezinfekciju veic Veselības inspekcijas dezinfekcijas, dezinsekcijas un deratizācijas pakalpojumu sniegšanas komersantu sarakstā iekļauts pakalpojuma sniedzējs."
· 3. Papildināt ar 10.2 punktu šādā redakcijā:
· "10.2 Zaudējumu kompensācija par noslēguma dezinfekciju tiek izmaksāta, ja laika periods no visu nobeigušos, nogalināto un nokauto dzīvnieku savākšanas un transportēšanas beigu datuma līdz noslēguma dezinfekcijas pabeigšanas datumam nepārsniedz 90 dienas, izņemot, ja Pārtikas un veterinārais dienests ir pagarinājis noslēguma dezinfekcijas pasākumu termiņu nepārvaramas varas, ārkārtējas situācijas vai tādu dabas apstākļu dēļ (apkārtējās vides, meteoroloģiskie apstākļi), kuri ietekmē noslēguma dezinfekcijas pasākumu izpildi."
· 4. Izteikt 12.2. apakšpunktu šādā redakcijā:
· "12.2. novietnes noslēguma dezinfekciju, saskaņā ar šo noteikumu 10. un 10.2 punktā noteiktajiem nosacījumiem, ja ganāmpulks vai epidemioloģiskā vienība ir pilnībā likvidēta (dzīvnieku depopulācija)."
· 5. Izteikt 13.4. apakšpunktu šādā redakcijā:
· "13.4. novietnes noslēguma dezinfekciju, saskaņā ar šo noteikumu 10. un 10.2 punktā noteiktajiem nosacījumiem, ja saime ir pilnībā likvidēta (dzīvnieku depopulācija)."
· 6. Izteikt 15.3. apakšpunktu šādā redakcijā:
· "15.3. noslēguma dezinfekciju, saskaņā ar šo noteikumu 10. un 10.2 punktā noteiktajiem nosacījumiem. "
· 7. Izteikt 16. punktu šādā redakcijā:
· "16. Persona iesniegumu par zaudējumu kompensāciju iesniedz Lauku atbalsta dienesta elektroniskās pieteikšanās sistēmā 10 darbdienu laikā pēc noslēguma dezinfekcijas pabeigšanas vai sākotnējās dezinfekcijas pabeigšanas, ja noslēguma dezinfekciju neveic."
· 8. Izteikt 17. punktu šādā redakcijā:
· "17. Plašas epizootijas gadījumā, ja novietnē dzīvnieku skaits pārsniedz 1000 liellopu vienības, persona zaudējumu kompensāciju var pieprasīt divās daļās 10 darbdienu laikā pēc:
· 17.1. sākotnējās dezinfekcijas – par dzīvniekiem, iznīcinātiem dzīvnieku izcelsmes produktiem un reproduktīvajiem produktiem, ja ir pabeigta sākotnējā dezinfekcija;
· 17.2. noslēguma dezinfekcijas – par iznīcināto dzīvnieku barību, inventāru un dzīvnieku novietnes noslēguma dezinfekciju."
· 9. Izteikt 20.8. apakšpunktu šādā redakcijā:
· "20.8. par noslēguma dezinfekciju, ja to veic dzīvnieka īpašnieks - grāmatvedības dokumentus, kas apliecina šo noteikumu 10.1 punktā minētās attiecināmās izmaksas;".
· 10. Izteikt 20.9. apakšpunktu šādā redakcijā:
· "20.9. līgumu, kurā ir iekļauta informācija par līguma izpildes laikā veicamajām darbībām,  rēķinu un tā samaksu apliecinošu dokumentu, ja noslēguma dezinfekciju izdarījis Veselības inspekcijas dezinfekcijas, dezinsekcijas un deratizācijas pakalpojumu sniegšanas komersantu sarakstā iekļauts dezinfekcijas pakalpojuma sniedzējs;".
· 11. Svītrot 21. punktu.
· 12. Svītrot 22. punktu.
· 13. Izteikt 23. punktu šādā redakcijā:
· "23. Lauku atbalsta dienests personas iesniegumu par zaudējumu kompensācijas piešķiršanu nosūta Pārtikas un veterinārajam dienestam atzinuma sniegšanai."
· 14. Izteikt 24. punktu šādā redakcijā:
· "24. Pārtikas un veterinārais dienests pēc šo noteikumu 23. punktā minētā iesnieguma saņemšanas, sniedz atzinumu Lauku atbalsta dienestam, tajā norādot šādu informāciju par infekcijas slimības uzliesmojuma gadījumu:
· 24.1. datumu, kad tiek ziņots par aizdomām, ka ir saslimuši dzīvnieki;
· 24.2. infekcijas slimības apstiprināšanas datumu, tostarp testēšanas pārskata numuru un datumu;
· 24.3. galvenā pārtikas un veterinārā inspektora rīkojuma numuru un datumu;
· 24.4. par ganāmpulka, epidemioloģiskās vienības vai saimes pilnīgu likvidēšanu (dzīvnieku depopulāciju);
· 24.5. datumu, kad pabeigta visu nobeigušos, nogalināto vai nokauto dzīvnieku savākšana un transportēšana;
· 24.6. sākotnējās tīrīšanas, mazgāšanas un dezinfekcijas pabeigšanas datumu, kā arī noslēguma dezinfekcijas beigu datumu, tostarp kvalitātes testēšanas pārskata numuru un datumu;
· 24.7. par personas iesniegumā minētās informācijas (par dzīvniekiem, dzīvnieku izcelsmes un reproduktīvajiem produktiem, dzīvnieku barību, inventāru un noslēguma dezinfekciju) atbilstību Pārtikas un veterinārā dienesta pārbaudē konstatētajai faktiskai situācijai dzīvnieku novietnē."
· 15. Papildināt ar 24.1 punktu šādā redakcijā:
· "24.1 Ja Pārtikas un veterinārais dienests konstatējis dzīvnieku veselības jomu reglamentējošo normatīvo aktu prasību pārkāpumu, kas varēja ietekmēt iesniegumā minētās infekcijas slimības rašanos vai tālāku izplatību, tad sniedzot atzinumu Lauku atbalsta dienestam, neietver šo noteikumu 24. punktā minēto informāciju par infekcijas slimības uzliesmojuma gadījumu, bet atzinumā sniedz informāciju par konstatēto pārkāpumu, norādot konkrētā normatīvā akta nosaukumu, numuru un attiecīgo pantu, tā daļu vai punktu un tā apakšpunktu."
· 16. Svītrot 25. punktu.
· 17. Izteikt 26. punktu šādā redakcijā:
· "26. Lauku atbalsta dienests izvērtē personas iesniegumu par zaudējumu kompensāciju, aprēķina kompensācijas apmēru saskaņā ar šo noteikumu III., IV. un VI nodaļu un pieņem lēmumu par zaudējumu kompensācijas piešķiršanu vai atteikumu to piešķirt, kā arī izmaksā personai zaudējumu kompensāciju."
· 18. Izteikt 27.1. apakšpunktu šādā redakcijā:
· "27.1. summu, kas saņemta no pārtikas uzņēmuma par šo noteikumu 11., 12., 13. un 15. punktā punktā minēto nokauto dzīvnieku;".
· 19. Papildināt ar 27.3. apakšpunktu šādā redakcijā:
· "27.3. summu, kas aprēķināta, pamatojoties uz atšķirīgo informāciju starp personas iesniegumā minēto informāciju un Pārtikas un veterinārā dienesta konstatēto saskaņā ar šo noteikumu 24.7. apakšpunktā noteikto."
· 20. Papildināt ar 27.1 punktu šādā redakcijā:
· "27.1 Lauku atbalsta dienests atsaka piešķirt zaudējumu kompensāciju, pamatojoties uz šo noteikumu 24.1 punktā minēto  atzinumu."

